

**แผนดำเนินงานตามมาตรฐานคุณธรรมจริยธรรม พ.ศ. ๒๕๕๗**

**องค์การบริหารส่วนตำบลหาดนางแก้ว อำเภอกบินทร์บุรี จังหวัดปราจีนบุรี**

 เพื่อให้การดำเนินการตามมาตรฐานประมวลจริยธรรมเป็นไปด้วยความเรียบร้อยและถูกต้อง องค์การบริหารส่วนตำบลหาดนางแก้ว จึงได้กำหนดแผนดำเนินงานตามมาตรฐานคุณธรรมจริยธรรมขึ้นโดยให้ข้าราชการปฏิบัติตามอย่างเคร่งครัด ดังนี้

 ๑. ข้าราชการของ องค์การบริหารส่วนตำบลหาดนางแก้ว ต้องจงรักภักดีต่อชาติ ศาสนา และพระมหากษัตริย์ โดยจัดกิจกรรมที่แสดงความจงรักภักดีต่อชาติ ศาสนา และพระมหากษัตริย์ อย่างต่อเนื่องและเข้าร่วมกับองค์กรราชการอื่นอย่างสม่ำเสมอ

๒. ข้าราชการของ องค์การบริหารส่วนตำบลหาดนางแก้ว ต้องเป็นแบบอย่างที่ดีในการรักษาไว้และปฏิบัติตามรัฐธรรมนูญแห่งราชอาณาจักรไทยทุกประการ โดยข้าราชการองค์การบริหารส่วนตำบลหาดนางแก้ว ต้องปฏิบัติตามกฎหมายรัฐธรรมนูญแห่งราชอาณาจักรไทยทุกประการอย่างเคร่งครัด พร้อมทั้งอธิบายให้ประชาชนเข้าใจได้

๓. ข้าราชการของ องค์การบริหารส่วนตำบลหาดนางแก้ว ต้องเป็นแบบอย่างที่ดีในการเป็นพลเมืองดี เคารพและปฏิบัติตามกฎหมายอย่างเคร่งครัด โดยข้าราชการของ องค์การบริหารส่วนตำบลหาดนางแก้ว ไม่ถืออภิสิทธิ์ในด้านต่าง ๆ เหนือประชาชนแต่อย่างใด

๔. ข้าราชการของ องค์การบริหารส่วนตำบลหาดนางแก้ว ต้องไม่ประพฤติตนอันอาจก่อให้เกิดความเสื่อมเสียต่อเกียรติภูมิของตำแหน่งหน้าที่ โดยให้มีการสอดส่องดูแลการประพฤติตนของ ข้าราชการ องค์การบริหารส่วนตำบลหาดนางแก้ว อย่างสม่ำเสมอ

๕. ข้าราชการของ องค์การบริหารส่วนตำบลหาดนางแก้ว ต้องปฏิบัติหน้าที่อย่างเต็มกำลังความสามารถด้วยความเสียสละ ทุ่มเทสติปัญญา ความรู้ความสามารถ ให้บรรลุผลสำเร็จและมีประสิทธิภาพตามภาระหน้าที่ที่ได้รับมอบหมาย เพื่อให้เกิดประโยชน์สูงสุดแก่ประเทศชาติและประชาชน โดยให้ข้าราชการของ องค์การบริหารส่วนตำบลหาดนางแก้ว ถือปฏิบัติงานอย่างเต็มความสามารถเต็มกำลังด้วยความเสียสละ ทุ่มเทสติปัญญา ความรู้ความสามารถ ให้บรรลุผลสำเร็จและ มีประสิทธิภาพตามภาระหน้าที่ที่ได้รับมอบหมาย

๖. ข้าราชการของ องค์การบริหารส่วนตำบลหาดนางแก้ว ต้องมุ่งแก้ปัญหาความเดือดร้อนของประชาชนด้วยความเป็นธรรม รวดเร็ว และมุ่งเสริมสร้างความเข้าใจอันดีระหว่างหน่วยงานและประชาชนโดยให้ข้าราชการขององค์การบริหารส่วนตำบลหาดนางแก้ว มุ่งเสริมสร้างความเข้าใจอันดีระหว่างหน่วยงานและประชาชน

-๒-

๗. ข้าราชการของ องค์การบริหารส่วนตำบลหาดนางแก้ว ต้องปฏิบัติหน้าที่ด้วยความสุภาพ เรียบร้อย มีอัธยาศัยดี โดยปฏิบัติตนด้วยความสุภาพกับประชาชนผู้มารับบริการทุกคนอย่างเท่าเทียมกัน

๘. ข้าราชการของ องค์การบริหารส่วนตำบลหาดนางแก้ว ต้องรักษาความลับที่ได้จากการปฏิบัติหน้าที่ การเปิดเผยข้อมูลที่เป็นความลับโดยข้าราชการ/พนักงานจะกระทำได้ต่อเมื่อมีอำนาจหน้าที่และได้รับอนุญาตจากผู้บังคับบัญชา หรือเป็นไปตามที่กฎหมายกำหนดเท่านั้น

๙. ข้าราชการของ องค์การบริหารส่วนตำบลหาดนางแก้ว ต้องรักษา และเสริมสร้างความสามัคคีระหว่างผู้ร่วมงาน พร้อมกับให้ความช่วยเหลือเกื้อกูลซึ่งกันและกันในทางที่ชอบ โดยมีการประชุมพบปะกันอย่างน้อยเดือนละ ๑ ครั้ง เพื่อเสริมสร้างความสามัคคีและร่วมกิจกรรม ๕ ส ทุกวันศุกร์สัปดาห์ที่ ๔ ของเดือน

 นายสมเกียรติ สมโภชน์

(นายสมเกียรติ สมโภชน์)

นายกองค์การบริหารส่วนตำบลหาดนางแก้ว